tesleḍt n wawalen nebḍa-tt ɣef smus n taɣulin: taɣult n yismawen yesɛan assaɣ d tfekka, d yiɣersiwen, d wučči, d tɣawsiwin akked timirewt, d taɣult n yimyagen, d taɣult n yireṭṭalen, d taɣult n yimerna, d taɣult n yirbiben. Tiggin n tesleḍt-nneɣ tella-d s snat n tamiwin, tama n talɣa anda i d-nefka aẓar n wawal d waddad-is, d tewsit-is akked umḍan-is d tama n unamek. S yin nebder-d kra n tefyar i yezmer ad isileɣ ugrud, ngaasent tesleḍt deg wayen yerzan talɣa d unamek. Nekfa-d awal s tigin n tewinas n ufmiḍi i d-yessegzan ayen yellan di tfelwiyin.